Προσφυγή της 2ας Ιανουαρίου 2020 – M. I. Industries κατά EUIPO –
Natural Instinct (INSTINCT)
(Υπόθεση T-1/20)
Γλώσσα διαδικασίας: η αγγλική
Διάδικοι
Προσφεύγουσα: M. I. Industries, Inc. (Λίνκολν, Νεμπράσκα, Ηνωμένες Πολιτείες) (εκπρόσωποι: M. Montañá Mora και S. Sebe Marin, δικηγόροι)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
Αντίδικος ενώπιον του τμήματος προσφυγών: Natural Instinct Ltd (Camberley, Ηνωμένο Βασίλειο)
Στοιχεία σχετικά με τη διαδικασία ενώπιον του EUIPO
Δικαιούχος του επίδικου σήματος: Η προσφεύγουσα ενώπιον του Γενικού Δικαστηρίου
Επίδικο σήμα: Λεκτικό σήμα της Ευρωπαϊκής Ένωσης INSTINCT – Υπ’ αριθ. 5 208 418 σήμα της Ευρωπαϊκής Ένωσης
Διαδικασία ενώπιον του EUIPO: Διαδικασία για την κήρυξη ακυρότητας
Προσβαλλόμενη απόφαση: Απόφαση του πέμπτου τμήματος προσφυγών του EUIPO της 28ης Οκτωβρίου 2019 στην υπόθεση R 178/2019-5
Αιτήματα
Η προσφεύγουσα ζητεί από το Γενικό Δικαστήριο:
να ακυρώσει την προσβαλλόμενη απόφαση·
να καταδικάσει το EUIPO και –εφόσον συντρέχει περίπτωση– την αιτούσα την κήρυξη της ακυρότητας αλληλεγγύως και εις ολόκληρον στα δικαστικά έξοδα.
Προβαλλόμενος λόγος
Παράβαση των άρθρων 58, παράγραφος 1, στοιχείο α΄, και 18 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου και της νομολογίας του Δικαστηρίου της Ευρωπαϊκής Ένωσης όσον αφορά την εκτίμηση της απόδειξης της χρήσης.
____________